title: http://risaleoku.com/oku/ossozler/843
article: دردنجى نكته:
  دييورسڭ: بنم طعاملره، نفسمه، رفيقهمه، والديْنمه، أولاديمه، أحبابمه، أوليايه، أنبيايه، گوزل شيلره، بهاره، دنيايه متعلّق آيرى آيرى مختلف محبّتلريمڭ (قرآنڭ أمر ايتديگى طرزده اولسه) نتيجهلرى، فائدهلرى نهدر؟
  الجواب:
  بتون نتيجهلرى بيان ايتمك ايچون بيوك بر كتاب يازمق لازم گلير. شيمديلك يالڭز إجمالاً بر ايكى نتيجهيه إشارت ايديلهجك. أوّلا، دنيادهكى معجّل نتيجهلرى بيان ايديلهجك. صوڭره آخرتده تظاهر ايدن نتيجهلرى ذكر ايديلهجك. شويله كه:
  سابقًا بيان ايديلديگى گبى· أهلِ غفلت و أهلِ دنيا طرزنده و نفس حسابنه اولان محبّتلرڭ· دنياده بلالرى، ألملرى، مشقّتلرى چوقدر. صفالرى، لذّتلرى، راحتلرى آزدر. مثلا: شفقت، عجز يوزندن ألملى بر مصيبت اولور. محبّت، فراق يوزندن بلالى بر حرقت اولور. لذّت، زوال يوزندن زهرلى بر شربت اولور. آخرتده ايسه· جنابِ حقّڭ حسابنه اولمادقلرى ايچون، يا فائدهسزدر ويا عذابدر. (أگر حرامه گيرمش ايسه.)
  سؤال:
  أنبياء و أوليايه محبّت، ناصل فائدهسز قالير؟
  الجواب:
  أهلِ تثليثڭ عيسى عليه السلامه و رافضيلرڭ حضرتِ على رضى اللّٰه عنهه محبّتلرى فائدهسز قالديغى گبى.
  أگر او محبّتلر، قرآنڭ إرشاد ايتديگى طرزده و جنابِ حقّڭ حسابنه و محبّتِ رحمٰن نامنه اولسهلر، او زمان هم دنياده، هم آخرتده گوزل نتيجهلرى وار. امّا دنياده ايسه لذيذ طعاملره، گوزل ميوهلره محبّتڭ، ألمسز بر نعمت و عينِ شكر بر لذّتدر.
  دييورسڭ: بنم طعاملره، نفسمه، رفيقهمه، والديْنمه، أولاديمه، أحبابمه، أوليايه، أنبيايه، گوزل شيلره، بهاره، دنيايه متعلّق آيرى آيرى مختلف محبّتلريمڭ (قرآنڭ أمر ايتديگى طرزده اولسه) نتيجهلرى، فائدهلرى نهدر؟
  الجواب:
  بتون نتيجهلرى بيان ايتمك ايچون بيوك بر كتاب يازمق لازم گلير. شيمديلك يالڭز إجمالاً بر ايكى نتيجهيه إشارت ايديلهجك. أوّلا، دنيادهكى معجّل نتيجهلرى بيان ايديلهجك. صوڭره آخرتده تظاهر ايدن نتيجهلرى ذكر ايديلهجك. شويله كه:
  سابقًا بيان ايديلديگى گبى· أهلِ غفلت و أهلِ دنيا طرزنده و نفس حسابنه اولان محبّتلرڭ· دنياده بلالرى، ألملرى، مشقّتلرى چوقدر. صفالرى، لذّتلرى، راحتلرى آزدر. مثلا: شفقت، عجز يوزندن ألملى بر مصيبت اولور. محبّت، فراق يوزندن بلالى بر حرقت اولور. لذّت، زوال يوزندن زهرلى بر شربت اولور. آخرتده ايسه· جنابِ حقّڭ حسابنه اولمادقلرى ايچون، يا فائدهسزدر ويا عذابدر. (أگر حرامه گيرمش ايسه.)
  سؤال:
  أنبياء و أوليايه محبّت، ناصل فائدهسز قالير؟
  الجواب:
  أهلِ تثليثڭ عيسى عليه السلامه و رافضيلرڭ حضرتِ على رضى اللّٰه عنهه محبّتلرى فائدهسز قالديغى گبى.
  أگر او محبّتلر، قرآنڭ إرشاد ايتديگى طرزده و جنابِ حقّڭ حسابنه و محبّتِ رحمٰن نامنه اولسهلر، او زمان هم دنياده، هم آخرتده گوزل نتيجهلرى وار. امّا دنياده ايسه لذيذ طعاملره، گوزل ميوهلره محبّتڭ، ألمسز بر نعمت و عينِ شكر بر لذّتدر.